तलवार से मारकर युवक को किया घायल, मामला दर्ज
केस वापस लेने को लेकर हुई मारपीट
भुक्तभोगीशिवचरण महतो ने बताया कि 19.05.2012 को भी इन लोगों ने मेरे परिवार के साथ मारपीट की थी। इसके बाद हमलोगों ने रजरप्पा थाना में कांड संख्या 33/12 के तहत मामला दर्ज कराया गया। इसी केस को वापस लेने की धमकी गोतिया राजेश महतो द्वारा दिया जा रहा था। पर हमलोगों ने जब केस वापस लेने की बात से इंकार किए तो उन्होंने हमलोगों पर पुनः हमला बोल दिया।
शिवचरण महतो।
भास्कर न्यूज | चितरपुर
छोटकीपोना में मामूली विवाद में गोतिया राजेश कुमार ने अपने ही पड़ोसी शिचरण महतो के सिर पर तलवार से जोरदार हमला किया। जिससे वह बुरी तरह से घायल हो गया। इस संबंध में भुक्तभोगी ने रजरप्पा थाना में लिखित आवेदन दिया है। आवेदन में कहा गया है कि सुबह साढ़े 7 बजे मेरा गोतिया राजेश महतो पिता राथो महतो, चितरंजन महतो पिता स्व: मिलू महतो, रूपेश महतो, पप्पू महतो, अमित महतो पिता चितर महतो, नेपाली महतो पिता चकुरनाथ महतो, दिनेश महतो, रामधन महतो पिता कुलेश्वर महतो मेरे घर के आंगन में अचानक तलवार, भाला, कुंदाल गइता के साथ गए और मारपीट शुरू कर दी। इस दौरान गोतिया राजेश महतो ने मेरे ऊपर तलवार से जोरदार हमला किया। जिससे मेरा सिर बुरी तरह से फट गया। इसी दौरान मेरा भाई मनोज कुमार वहां पहुंचा तो वे लोग भाग गए। थाना में आवेदन देकर उन्होंने न्याय की गुहार लगाई है। इधर, पुलिस मामले की छानबीन में जुट गई है।
hin_Deva hin_Deva hin_Deva awa_Deva bho_Deva hin_Deva